
Üüritasust vabastamine

1. ASJAOLUD JA MENETLUSE KÄIK

Linnavara- ja Majandusametile laekus avaldus Sotsiaalkindlustusameti peadirektorilt Külli Pedak’ult, milles palutakse pikendada Sotsiaalkindlustusameti vabastust Narvas Malmi tn 5a asuva hoone üüritasust kuni 31.12.2012. a.

Avaldust põhjendati sellega, et Sotsiaalkindlustusamet ühiselt Haigekassaga rekonstrueeris nimetatud hoone ajavahemikus 01.09.1996 kuni 31.12.1997, milleks kulutati kokku 6,7 mln krooni.

Ühtlasi teatati, et seoses 12.01.2008 jõustunud struktuurimuudatustega Sotsiaalkindlustusametis ja Virumaa Pensioniameti töö ümberkorraldamisega vabanes hoones seni nende kasutuses olevaid ruume. Vabanenud ruumide kasutamiseks avaldasid soovi Sotsiaalkindlustusameti haldusala asutused – Tööinspektsioon, Tervisekaitseinspektsioon ja Tööturuamet.
Malmi tn 5a hoone tasuta kasutusleping sõlmiti Sotsiaalkindlustusametiga Narva Linnavalitsuse 28.12.2001 korralduse nr 2188-k alusel algselt kehtivusajaga kuni 31.12.2001.a. 

Sotsiaalkindlustusameti taotlusel vabastati Sotsiaalkindlustusamet Narva Linnavalitsuse 03.04.2002 korraldusega nr 348-k Narvas Malmi tn 5a asuva hoone üüritasust kuni 31.12.2002.a, seejärel pikendati üürivabastust Narva Linnavalitsuse 02.04.2003 korraldusega nr 242-k kuni 29.02.2004, 03.03.2004 korraldusega nr 163-k kuni 31.03.2005, 09.03.2005 korraldusega nr 227-k kuni 31.03.2006 ning 03.05.2006 korraldusega nr 577-k kuni 31.03.2008.a.

Kehtiv arvestuslik üüritasu


-
65 363,75 krooni kuus

Vastavalt “Linnavara kasutusse andmise korra” punktidele 5.2, 5.2.2, 7.2, 7.2.6 linnavalitsuse otsuse alusel võib linnavara kasutusse anda tasuta või tavalisest väiksema tasu eest tähtajaga kuni 5 aastat või tähtajatult, lähtudes linna huvidest.

Sotsiaalkindlustusameti avaldust arutati Narva Linnavalitsuse linnavarakomisjoni istungil 26.03.2008 (protokoll nr 3) ja otsustati:

1. Vabastada Sotsiaalkindlustusamet, registrikood 70001975, Narvas Malmi tn 5a asuva hoone üüritasust tähtajaga kuni 31.12.2012 tingimusel, et Tööinspektsioon ja Tervisekaitseinspektsioon vabastavad linnale kuuluvad ruumid hoonetes Narvas Peetri     plats 3 ja Linda 4, Narvas.

2. Linnavara-ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Tervisekaitseinspektsioon vabastas Linda 4 hoones asuvad ruumid 08.05.2008 jа Tööinspektsioon vabastas Peetri plats 3 hoones asuvad ruumid 19.05.2008. 
2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2, 7.2.6 võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest kasutusse anda tähtajaga kuni 5 aastat või tähtajatult mittetulundusühingutele.

3. OTSUS

Vabastada Sotsiaalkindlustusamet, registrikood 70001975, Narvas Malmi tn 5a asuva hoone üüritasust tähtajaga kuni 31.12.2012.
4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Sotsiaalkindlustusametile.

4.3. Korraldus jõustub seadusega sätestatud korras.

